ddrg/super_eurlex huggingface dataset:
9.

beklager, at ud af minimumsbeløbet på 182 500 000 EUR i kontantbidrag, som industriens medlemmer skal bidrage med til fællesforetagendets driftsomkostninger, blev kun EUR 800 000 betalt ved udgangen af 2017 efter at have udsat Kommissionens kontantbidrag på 50 000 000 EUR som følge heraf; bemærker, at der er en høj risiko for, at minimumsbeløbet ikke vil blive opnået ved afslutningen af fællesforetagendets program; bemærker, at Kommissionen mindskede Unionens bidrag til fællesforetagendet med 140 000 000 EUR, hvilket fortsat skulle gøre det muligt at gennemføre en konsekvent indkaldelse af forslag i 2020 med henblik på at nå fællesforetagendets strategiske mål i 2024; glæder sig over, at der i januar 2018 blev vedtaget ændringer til forordning (EU) nr. 560/2014, som giver den private sektor mulighed for foruden på programniveau også at bidrage på projektniveau; understreger, at der er konstateret en positiv tendens for så vidt angår bidrag i naturalier til operationelle aktiviteter, som forventes at stige med 61 % (72 500 000 EUR i stedet for de anslåede 45 000 000 EUR) i indkaldelser af forslag i 2018;
20.

bemærker, at Den Interne Revisionstjeneste (IAS) i 2017 afsluttede en revision af resultatstyringen af de fælles aktiviteter; bemærker, at revisionen påpegede to »meget vigtige« spørgsmål på området for måling af opfyldelsen af de strategiske mål og virkningen af fællesforetagendets aktiviteter; bemærker med beklagelse, at Den Interne Revisionstjeneste ikke havde udarbejdet en intern revisionsberetning for 2017 om gennemførelsen af de aftalte handlinger, der stammer fra tidligere års revisioner og risikovurderinger;
18.

bemærker, at agenturet i de seneste år har været genstand for to retssager i forbindelse med beskyldninger om ulovlige ansættelser; bemærker, at Den Europæiske Unions Ret forkastede begge sager og pålagde sagsøgerne at betale sagens omkostninger; bemærker pressens påstande om mulige interessekonflikter i forbindelse med brugen af konsulentydelser fra en tidligere midlertidigt ansat i EU-Personaleretten; opfordrer agenturet til at aflægge rapport til dechargemyndigheden om de foranstaltninger, der træffes for at imødegå enhver potentiel risiko for interessekonflikter;
17.

noterer sig med beklagelse et vedvarende problem fra Revisionsrettens beretning fra 2016, hvor den fandt væsentlige svagheder ved revisionen af procedurerne for indgåelse af aftaler i VIF'ernes retlige enheder, som blev anset for at være et højrisikoområde, herunder uregelmæssigheder som f.eks. direkte tildeling af kontrakter, og væsentlige udvidelser af oprindelige kontrakter eller kontrakter uden begrænsninger med hensyn til tid, omfang, kvalitet eller pris, idet de uregelmæssige udbudsprocedurer i 2016 udgjorde op til 2 200 000 EUR; glæder sig over de foranstaltninger, der er truffet, og de henstillinger, som instituttet har forelagt for at løse dette problem; opfordrer instituttet til at aflægge rapport til dechargemyndigheden om gennemførelsen af handlingsplanerne for VIF'ernes retlige enheder;
106.

minder om, at Parlamentet tidligere har stemt for den holdning, at medlemmerne bør gemme kvitteringer for deres udgifter, hvert år bør offentliggøre en oversigt over deres udgifter og bør tilbagebetale de ubrugte beløb ved nedlæggelsen af deres mandat eller ved afslutningen af deres mandatperiode; minder om Præsidiets beslutning om at nedsætte en ad hoc-arbejdsgruppe til at fastlægge og offentliggøre reglerne for anvendelse af godtgørelsen for generelle udgifter (GEA) efter tidligere henstillinger i dechargebetænkningerne; beklager, at Præsidiet har besluttet at ignorere arbejdsgruppens forslag om at indføre kontrol af de enkelte GEA-regnskaber foretaget af en ekstern revisor og således forhindre en meningsfuld reform af godtgørelsen; opfordrer Præsidiet til straks at genoptage drøftelserne om godtgørelsen for generelle udgifter og til hurtigst muligt at nå til enighed om en aftale; mener, at en sådan aftale bør omfatte fælles regler for større gennemsigtighed og finansiel ansvarlighed, herunder krav om: — at medlemmerne skal gemme alle kvitteringer, der vedrører GEA — at der gives tilladelse til, at en uafhængig revisor får ansvar for den årlige kontrol af regnskaberne og offentliggørelsen af en revisionserklæring — at medlemmerne skal returnere den ubrugte del af GEA ved afslutningen af deres mandat;
3.

bemærker med tilfredshed, at agenturet anvender visse centrale resultatindikatorer til at vurdere merværdien af dets aktiviteter og forbedre budgetforvaltningen ved at fokusere mere kvalitative indikatorer for vurderingen af opfyldelsen af dets operationelle mål og mere kvantitative indikatorer for dets administrative mål; bemærker endvidere, at resultatindikatorer viser, at agenturets resultater oversteg de mål, der var fastsat i arbejdsprogrammet for 2017, i forhold til rammerne for ENISA-strategien for 2016-2020; opfordrer agenturet til yderligere at udvikle centrale resultatindikatorer for bedre at kunne vurdere resultatet og virkningen af dets aktiviteter med henblik på at opnå rådgivning om, hvordan der kan opnås en større merværdi for agenturets resultater;
2.

understreger, at agenturet er delvist selvfinansierende og modtager gebyrer fra virksomheder, der anmoder om registrering af kemikalier i henhold til forordningen om registrering, vurdering og godkendelse af samt begrænsninger for kemikalier (REACH); bemærker, at de gældende gebyrer afhænger af virksomhedernes størrelse og mængden af registrerede kemikalier; ifølge Revisionsrettens beretning har ca. 30 % af virksomhederne, siden de første registreringer fandt sted i 2009, oplyst, at de er mikrovirksomheder eller små eller mellemstore virksomheder (SMV'er); bemærker dog med bekymring, at agenturet takket være sit effektive system til efterfølgende kontrol har konstateret, at ca. 55 % af mikrovirksomhederne eller SMV'erne havde kategoriseret deres størrelse forkert, hvilket har medført lavere gebyrer; støtter de foranstaltninger, som agenturet har truffet for at fakturere særligt høje gebyrkorrektioner, som beløber sig til 16,4 mio. EUR; opfordrer endvidere indtrængende de nationale håndhævende myndigheder til at forbedre verifikationsordningerne for de mængder, der er anmeldt af virksomhederne, og til fuldt ud og effektivt at gennemføre rammen for »strategierne og minimumskriterierne for håndhævelse af kemikalieforordningerne«; opfordrer agenturet til at aflægge rapport til dechargemyndigheden om sin indsats — og om de opnåede resultater — for at reducere det betydelige kontrolefterslæb og for at gennemføre gebyrkorrektionerne;
B.

der henviser til, at Revisionsretten i sin beretning om årsregnskabet for Det Europæiske Overvågningscenter for Narkotika og Narkotikamisbrug for regnskabsåret 2017 (»Revisionsrettens beretning«) fastslår, at den har fået rimelig sikkerhed for, at årsregnskabet er rigtigt, og at de underliggende transaktioner er lovlige og formelt rigtige;
12.

beklager, at kontorets situation vedrørende menneskelige ressourcer ifølge Revisionsrettens beretning er forværret eksponentielt siden udgangen af 2017: I støttekontorets ledelse var 4 af 10 stillinger som kontorchef ledige, og af 27 stillinger som sektionsleder var 18 stillinger ledige; opfordrer indtrængende kontoret til at offentliggøre alle ledige stillinger; bemærker endvidere, at 3 ud af 4 stillinger som kontorchef i administrationsafdelingen var ledige, og at 5 ud af 10 stillinger som sektionsleder var ledige; udtrykker sin dybe bekymring over, at dette skaber store ledelsesmæssige udfordringer for kontoret og udgør en betydelig trussel mod kontorets evne til at fortsætte sine operationer i det nuværende omfang; beklager, at kontoret trods gentagne forsøg ikke har formået at rekruttere eller fastholde tilstrækkeligt personale i 2017; anerkender på baggrund af kontorets svar, at det investerer i medarbejdertilfredshed og træffer foranstaltninger for at mindske personaleudskiftningen, f.eks. ved at indføre fleksible arbejdsmetoder — blandt andet også for at kompensere for den lave justeringskoefficient i Malta; opfordrer kontoret til at aflægge rapport til dechargemyndigheden om de korrigerende foranstaltninger, der er truffet for at imødegå disse risici; opfordrer indtrængende kontoret til at prioritere besættelse af de ledige mellemlederstillinger med højt kvalificeret fastansat personale med henblik på at uddanne de øvrige nye medarbejdere;
24.

bemærker, at myndighedens hjemsted på grund af Det Forenede Kongeriges beslutning om at udtræde af Unionen vil blive flyttet til Paris i Frankrig i begyndelsen af 2019; bemærker, at der i myndighedens regnskaber er hensat 6,7 mio. EUR til flytterelaterede omkostninger og opført 11,2 mio. EUR i resterende fremtidige kontraktmæssige betalinger som planlagt for kontoret i London; bemærker, at bygningsomkostningerne bl.a. omfatter den fortsatte betaling af husleje og bygningsudgifter for kontoret i London indtil udløbet af lejemålet ved udgangen af 2020, og henviser til, at myndigheden har til hensigt at udligne disse omkostninger ved at kapitalisere den rentefri periode, der er modtaget fra udlejeren, og ved at anvende den franske regerings bidrag til at sikre, at myndigheden kun betaler husleje og afgifter for ét kontor i 2019 og 2020;
60.

opfordrer GD DEVCO til i overensstemmelse med det forbehold, det opretholdte i sin årlige aktivitetsrapport for 2017 om forvaltningen af fredsfaciliteten for Afrika, nøje at kontrollere, at de afhjælpende foranstaltninger, der er truffet for at afbøde både de finansielle risici og risikoen for uretmæssige og ulovlige betalinger, gennemføres effektivt; gentager sin opfordring til Kommissionen til at fortsætte indsatsen inden for søjleevalueringsprocessen for at styrke kontrolsystemet til forvaltning og operationel overvågning af fredsfaciliteten for Afrika med henblik på at beskytte EUF mod ulovlige og regelstridige udgifter;
5.

udtrykker fortsat bekymring over, at det skønnede tidspunkt for afslutning af hele byggefasen for øjeblikket planlægges med en forsinkelse på ca. 15 år i forhold til det oprindelige scenarie; anerkender, at ITER-projektet har rapporteret, at det ved udgangen af 2017 havde gennemført 50 % af det samlede byggearbejde via »First Plasma«; noterer sig, at den nye tidsplan, som ITER-Rådet har godkendt, indeholder fire trin, hvor december 2025 er fristen for at nå den første strategiske milepæl i projektets byggefase (»First Plasma«), og december 2035 er den anslåede frist for afslutning af hele byggefasen; anerkender, at formålet med den nye trinvise tilgang er at sikre en bedre tilpasning af projektgennemførelsen til prioriteterne og begrænsningerne for samtlige medlemmer af ITER-organisationen;
18.

bemærker, at Kommissionens endelige evaluering af fællesforetagenderne Artemis og ENIAC for perioden 2008-2013, sammen med den foreløbige evaluering af joint venture-selskabet under Horisont 2020 for perioden 2014-2016, blev gennemført; bemærker, at fællesforetagendet har udarbejdet og vedtaget en handlingsplan for at efterkomme anbefalinger i disse evalueringer, og at der allerede er blevet iværksat visse aktiviteter;
22.

bemærker med bekymring, at flere agenturer og organer ifølge Revisionsrettens beretning gør øget brug af andre løsninger i stedet for centrets oversættelsestjenester, hvilket betyder, at centrets kapacitet er underudnyttet, der er en overlapning af systemer, og at centrets forretningsmodel og -kontinuitet kunne være i fare; opfordrer centret og Kommissionen til proaktivt at overveje løsninger på dette problem og til at forbedre sin forretningsmodel med henblik på at blive i stand til at afbøde disse risici;
17.

bemærker, at der i tillæg til den interne mødeprocedure for møder med medicinalindustrien er ved at blive udviklet en intern procedure for indgåelse af aftalememoranda og samarbejdsaftaler med tredjeparter; opfordrer centret til at aflægge rapport til dechargemyndigheden om de fremskridt, der er gjort i denne henseende;
2.

noterer sig på baggrund af Revisionsrettens beretning, at støttekontoret anmodede om oversættelser fra Oversættelsescentret for Den Europæiske Unions Organer (CdT) til fire indkaldelser af interessetilkendegivelser med henblik på opstilling af reservelister for personale; bemærker, at Revisionsretten under hensyntagen til, at alle stillingerne i stillingsfortegnelsen allerede var besat, konkluderede, at anmodningen om oversættelse ikke var berettiget; noterer sig på baggrund af støttekontorets svar, at anmodningen blev fremsat, fordi støttekontorets forvaltningsudvalg anmodede om, at der blev oprettet reservelister for 75 % af jobprofilerne med det formål at holde andelen af ledige stillinger under 15 % for at mindske risiciene i forbindelse med en stor personaleudskiftning;
8.

bemærker med bekymring, at agenturet ifølge Revisionsrettens beretning på nuværende tidspunkt forvalter tre separate, ikkeintegrerede, store IT-systemer, hvilket kan forhindre agenturet i at udnytte stordriftsfordele og synergier mellem de forskellige systemer, og at agenturets mandat forventes udvidet til at omfatte forvaltningen af adskillige supplerende IT-systemer i de kommende år; glæder sig over Revisionsrettens forslag om, at agenturet bør udarbejde en detaljeret cost-benefit-analyse til støtte for en drøftelse om den fremtidige udviklingsstrategi for de IT-systemer, det forvalter; noterer sig, at der ifølge agenturets svar sideløbende blev iværksat en undersøgelse for at få et klart billede af den fremtidige arkitektur for interoperable IT-systemer; opfordrer agenturet til at aflægge rapport til dechargemyndigheden om resultaterne af denne undersøgelse og de korrigerende foranstaltninger, der planlægges;
23.

bemærker, at agenturet ved udgangen af overgangsperioden (16. juni 2019) vil ændres fra blot at have en forberedende og formidlende rolle til en myndighed, der arbejder direkte med sektoren for så vidt angår udstedelse af sikkerhedscertifikater og køretøjsgodkendelser for rullende materiel; tilskynder agenturets ledelse til at fortsætte sit fokus på forberedelsen af de nye opgaver under den tekniske søjle i den fjerde jernbanepakke, og anbefaler at prioritere forvaltning af menneskelige ressourcer højt; noterer sig de fremskridt, der er gjort med hensyn til forberedende beslutninger om vedtagelsen af en ramme for revision af bemyndigede organer og kvikskranker og politikken for tilsynet med de nationale sikkerhedsmyndigheders resultater og beslutningstagning; opfordrer agenturet til at aflægge rapport til dechargemyndigheden om de foranstaltninger, der er truffet, for at denne overgang kan lykkes og resultere i fordele i form af lavere omkostninger;
21.

bemærker med bekymring, at instituttet ifølge Revisionsrettens beretning udstedte og afsluttede en udbudsprocedure med henblik på at indgå en kontrakt med en leverandør af rejseydelser uden at give garantier for valg af det økonomisk mest fordelagtige bud; noterer sig på baggrund af instituttets svar, at det har indført interne kontroller med henblik på at føre tilsyn med og kontrollere priserne på de ydelser, der leveres af den udvalgte leverandør; bemærker endvidere, at instituttet ikke har til hensigt at forny denne kontrakt, men at deltage i en fælles udbudsprocedure, som organiseres af Kommissionen; opfordrer instituttet til at aflægge rapport til dechargemyndigheden om de fremskridt, der gøres i denne forbindelse;
18.

noterer sig agenturets bestræbelser på at sikre et omkostningseffektivt og miljøvenligt arbejdssted; påpeger imidlertid, at agenturet ikke har indført supplerende foranstaltninger til reduktion af eller kompensation for CO 2 -emissioner;
18.

glæder sig over agenturets engagement i og samarbejde med Kommissionen med henblik på at minimere eventuelle negative operationelle eller finansielle konsekvenser af Det Forenede Kongeriges beslutning om at forlade Unionen; bemærker, at agenturet i 2017 etablerede en fortegnelse over kontrakter og tilskud, der var berørt af Det Forenede Kongeriges beslutning om at forlade Unionen, med en analyse af de potentielle konsekvenser, og at det i øjeblikket forhandler om afhjælpende foranstaltninger med relevante kontrahenter; opfordrer agenturet til at holde dechargemyndigheden underrettet om resultatet af disse forhandlinger og den gennemførte analyse;
8.

noterer sig centrets tætte samarbejde med Det Europæiske Erhvervsuddannelsesinstitut og Det Europæiske Institut til Forbedring af Leve- og Arbejdsvilkårene, og at dette samarbejde er formaliseret i samarbejdsaftaler; bemærker med tilfredshed, at centret og Den Europæiske Unions Agentur for Net- og Informationssikkerhed undertegnede en serviceleveranceaftale, der ud over andre synergier gør det muligt for dem at dele konference- og lagerfaciliteter; understreger i denne forbindelse, at centret er et af de fire agenturer, der opererer på det sociale område; udtrykker sin skuffelse over det resultat, som den interinstitutionelle arbejdsgruppe om decentrale agenturer nåede frem til i denne henseende, idet der ikke blev udarbejdet et specifikt forslag om at sammenlægge eller samplacere agenturer, der arbejder inden for relaterede politikområder; anmoder centret om at samarbejde med de tre andre agenturer om sociale politikker med henblik på at undersøge mulige fusioner;
5.

bemærker, at der på det endelige disponible budget for 2017 var opført 68 600 000 EUR i forpligtelsesbevillinger og 44 100 000 EUR i betalingsbevillinger; fremhæver, at udnyttelsesgraden for forpligtelses- og betalingsbevillingerne var henholdsvis 94 % og 79 %, hvilket er et lavt niveau, navnlig for betalingsbevillingerne; bemærker desuden, at de fleste af fællesforetagendets betalinger i 2017 var forfinansieringsbetalinger til Horisont 2020-projekter udvalgt efter indkaldelserne af forslag i 2017; bemærker, at fællesforetagendets uudnyttede betalingsbevillinger fra tidligere år beløb sig til 7,6 mio. EUR; bemærker, at det samlede beløb ifølge fællesforetagendets svar blev anset for at dække første kvartal af 2018 som følge af tidspunktet for Kommissionens betaling;
29.

bemærker, at der kan opstå et fald i myndighedens indtægter som følge af Det Forenede Kongeriges beslutning om at udtræde af Unionen; bemærker, at andre risici forbundet hermed er videreførelsen af kontrakter og overensstemmelsen mellem tilgangene til Unionens tilsyn med grænseoverskridende bankkoncerner; opfordrer myndigheden til fortsat at være opmærksom på disse risici og til at forberede sig på at afbøde dem;
10.

glæder sig over, at agenturet fortsatte med at organisere webinarer med henblik på at give personalet hos de retshåndhævende myndigheder oplysninger og eksempler på bedste praksis vedrørende identifikation og efterforskning af hadforbrydelser og forskellige former for kønsbaseret vold, og over, at det tilbød kurser for at øge kendskabet til de udfordringer, som romaer og LGBTI-personer står over for (f.eks. for meget og for lidt politiovervågning og manglen på tillid til medlemmerne af politistyrken), og hvordan disse kan imødegås på retshåndhævelsesniveau; opfordrer til, at der fortsat udbydes kurser inden for området grundlæggende rettigheder og den dermed forbundne sensibilisering af politistyrken;
13.

noterer sig på baggrund af Revisionsrettens beretning, at instituttet rapporterede under- og overbetaling af 30 ansatte i perioden 2005-2014 i forbindelse med overgangen til den nye EU-personalevedtægt i 2005; bemærker, at instituttet korrigerede alle underbetalinger, men at det ikke vil inddrive for de meget udbetalte beløb; bemærker, at der blev gennemført en fuldstændig evaluering af lønningsfunktionen, og at der blev truffet foranstaltninger, men at der stadig er problemer; opfordrer instituttet til at fortsætte sine bestræbelser på at løse problemet og holde dechargemyndigheden opdateret om fremskridtene;
153.

bemærker, at Kommissionens Interne Revisionstjeneste som led i sin revision af Kommissionens tilsyn med gennemførelsen af finansielle instrumenter under CEF konstaterede, at gennemførelsesgraden for finansielle instrumenter under CEF var meget lav, og at størstedelen af det budget, der oprindeligt var afsat til finansielle instrumenter under CEF (2,43 mia. EUR), blev omfordelt til budgetposterne for CEF-tilskud, og at dette kun efterlod 296 mio. EUR til finansielle instrumenter under CEF indtil 2020; bemærker også, at en af begrundelserne var, at kriterierne for støtteberettigelse for de finansielle instrumenter under CEF og Den Europæiske Fond for Strategiske Investeringer (EFSI) i vid udstrækning overlapper hinanden, og at potentielle CEF-finansieringsberettigede projekter rent faktisk er blevet finansieret af EFSI, eftersom EFSI prioriteres højere i politisk henseende og har et større ansvarsområde; opfordrer Kommissionen til, for så vidt angår CEF, at forbedre kendskabet blandt støttemodtagerne med hensyn til støtteberettigelsesreglerne, navnlig ved at skelne klart mellem en gennemførelseskontrakt og en underentreprise — hvilket var den primære kilde til forvirring blandt støttemodtagerne; opfordrer Kommissionen til at sikre, at finansielle instrumenter snarere supplerer end erstatter hinanden;
A.

der henviser til, at formålet med fleksibilitetsinstrumentet er for et givet regnskabsår og inden for det angivne beløb at gøre det muligt at finansiere nøje fastlagte udgifter, der ikke kunne finansieres inden for de lofter, der var til rådighed for ét eller flere udgiftsområder;
2.

minder om, at Den Europæiske Unions Solidaritetsfond (»fonden«) har til formål at reagere hurtigt og effektivt på katastrofesituationer som et udtryk for solidaritet; understreger i denne forbindelse, at de interne procedurer for den endelige frigivelse af finansiel støtte gennem fonden ikke bør resultere i nogen form for forsinkelser, eftersom naturkatastrofer som regel forårsager omfattende skader, der i alvorlig grad påvirker borgernes hverdag og de lokale økonomier;
17.

pålægger sin formand at undertegne denne afgørelse sammen med Rådets formand og drage omsorg for, at den offentliggøres i Den Europæiske Unions Tidende ;
A.

der henviser til, at Europa-Parlamentet og Rådet besluttede at anvende fleksibilitetsinstrumentet i 2019 med et beløb på 1 164 mio. EUR: 179 mio. EUR til udgiftsområde 1a (Konkurrenceevne for vækst og beskæftigelse) for at styrke centrale programmer for konkurrenceevnen navnlig Horisont 2020 og Erasmus+ og 985,6 mio. EUR til udgiftsområde 3 som foreslået af Kommissionen;
A.

der henviser til, at Europa-Parlamentet og Rådet efter krav fra Parlamentet i forbindelse med budgetproceduren for 2019 besluttede at budgettere 100 mio. EUR i et ændringsbudget i 2019 for at styrke Horisont 2020 og Erasmus+; der henviser til, at Parlamentet og Rådet opfordrede Kommissionen til at forelægge dette ændringsbudget, som ikke vil indeholde nogen andre elementer, så snart den tekniske justering af den flerårige finansielle ramme for 2020, herunder beregningen af den samlede margen for forpligtelser, er fuldført i foråret 2019;
2.

bemærker, at bøderne i konkurrencesagerne ifølge Kommissionen udgjorde 1 149 mio. EUR i 2018; påpeger atter engang, at der bør åbnes mulighed for, at eventuelle indtægter, der stammer fra bøder eller er forbundet med for sen betaling, foruden eventuelle overskud, der stammer fra underudnyttelse, kan genanvendes i Unionens budget uden en tilsvarende mindskning af BNI-bidragene; minder om, at det fortsat er af den opfattelse, at den foreslåede EU-reserve i den næste flerårige finansielle ramme bør forhøjes med et beløb svarende til indtægterne fra bøder og sanktioner;
glæder sig over Kommissionens forslag ( 4 ) af 7. marts 2019 om at ændre EU-civilbeskyttelsesmekanismen som et vigtigt redskab til styrkelse af EU's kapacitet til katastroferisikostyring med en finansieringsramme for finansieringsperioden 2021-2027, der stemmer overens med ambitionsniveauet i Europa-Parlamentets og Rådets afgørelse (EU) 2019/420 ( 5 ) og Europa-Parlamentets beslutning af 14. november 2018 om den flerårige finansielle ramme 2021-2027 ( 6 ) ; er overbevist om, at fonden og EU-civilbeskyttelsesmekanismen bør gå hånd i hånd med at forebygge, forberede sig på og reagere på naturkatastrofer i medlemsstaterne;